
ΑΠΟΣΠΑΣΜΑ                        
Από το πρακτικό της με αριθ. 5ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 58/2024
Στην Λευκάδα σήμερα  στις 28 του μηνός Φεβρουαρίου  του έτους  2024,  ημέρα  Τετάρτη  και  ώρα  09:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ άριθ. 1328/110575/2023/23-12-2023 εγκ. Υπ. Εσωτερικών, και τις δ/ξεις του άρθρου 55 του Ν.5083/2024, ύστερα από την αριθ. πρωτ: 4061/23.2.2024 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, από τον Προεδρεύοντα, κ. Βεργίνη Σπυρίδωνα, Αντιπρόεδρο της Δ.Ε. δηλαδή σε σύνολο επτά (7) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.

Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Προτάχθηκαν ομόφωνα τα θέματα 9 και 10 της Ημερήσιας Διάταξης και συζητήθηκαν πριν το 1ο θέμα της Η.Δ.

Η κα Μαργέλη Μαρία, αναπληρωματικό μέλος της Δ.Ε., αναπληρώνει το τακτικό μέλος κ. Καραγιάννη Αθανάσιο.

Ο κ. Σέρβος Κων/νος, αναπληρωματικό μέλος της Δ.Ε., ο οποίος αναπληρώνει το τακτικό μέλος κ. Δρακονταειδή Κωνσταντίνο, προσήλθε μετά την συζήτηση των θεμάτων 9 και 10 της Η.Δ. που προτάχθηκαν και πριν την συζήτηση του 1ου θέματος της Η.Δ. και αποχώρησε πριν την συζήτηση του 12ου θέματος της Η.Δ.

Η κα Σεβαστή Κωνσταντινίδη, αποχώρησε μετά την συζήτηση των θεμάτων 9 και 10 της Η.Δ. που προτάχθηκαν και πριν την συζήτηση του 1ου θέματος της Η.Δ.

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, προσήλθε μετά την συζήτηση των θεμάτων 9 και 10 της Η.Δ. που προτάχθηκαν και πριν την συζήτηση του 1ου θέματος της Η.Δ.

ΘΕΜΑ 1ο: Απόφαση Δ.Ε. για xορήγηση ή μη εντολής προς  άσκηση αναίρεσης του Δήμου Λευκάδας κατά της αριθ’3818/2023 απόφασης του Τριμελούς Εφετείου Αθηνών.

Εισηγήτρια: Μαυρέτα Καρύδη, δικηγόρος του Δήμου
Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στην κα Μαυρέτα Καρύδη, δικηγόρο του Δήμου, η οποία εισηγούμενη το θέμα, έθεσε υπόψη των μελών της Επιτροπής την εξής γνωμοδότησή της:
«Περιήλθε εις γνώση μου με ηλεκτρονική αλληλογραφία η αριθ’3818/2023 απόφαση του Τριμελούς Εφετείου Αθηνών η οποία δίκασε την έφεση της Κων/νας Χατζηβαρίτη ,2) Αγγελικής Χατζηβαρίτη 3) Δόμνας Χατζηβαρίτη η οποία  στρεφόταν μεταξύ των άλλων  και κατά  του Δήμου Λευκάδας.

Η εν λόγω διαφορά ανάγεται σε βάθος χρόνων ,ήτοι με την από 26-10-2006   αγωγή η ενάγουσα Φωτεινή Χατζηβαρίτη και ήδη εφεσίβλητη ισχυρίζεται ότι δυνάμει της από 30-5-1996 ιδιόγραφης διαθήκης καθώς και της με αρ.7563/1996 δημόσιας διαθήκης της αποβιωσάσης θετής μητέρας της Οντι Καββαδά, η τελευταία εγκατέστησε κληρονόμους της τους αναφερόμενους στην αγωγή επί της κινητής και ακίνητης περιουσίας που περιγράφεται αναλυτικά στην αγωγή. Με βάση το ιστορικό αυτό ισχυριζόμενη περαιτέρω ότι η αποβιώσασα της είχε δωρίσει λόγω προίκας το έτος 1976 και λόγω γονικής παροχής το έτος 1992 τα ακίνητα που περιγράφονται στην αγωγή ενώ το έτος 1992 της είχε   δωρίσει και άλλο ακίνητο, ζητεί, όπως το αίτημά της περιορίστηκε σε αναγνωριστικό να αναγνωρισθεί η ακυρότητα των διαθηκών της αποβιώσασας κατά το μέρος που προσβάλλουν την νόμιμη μοίρα της και να αναγνωρισθεί κληρονόμος της σε ποσοστό ½ εξ αδιαιρέτου επί της περιγραφομένης κληρονομιαίας περιουσίας, άλλως σε ποσοστό που να συμπληρώνει την αξία της νόμιμης μοίρας της. Περαιτέρω   ο Υπουργός των Οικονομικών ο οποίος έχει την εποπτεία επί των υπέρ των κοινωφελών σκοπών και κοινωφελών ιδρυμάτων καταλειπομένων περιουσιών άσκησε με τις από 6-2-2008 προτάσεις του αυτοτελή πρόσθετη παρέμβαση και ζητούσε την απόρριψη της ως άνω αγωγής. Το πρωτοβάθμιο δικαστήριο αφού συνεκδίκασε την αγωγή και την  πρόσθετη παρέμβαση ερήμην των τριών πρώτων εναγομένων και αντιμωλία των λοιπών διαδίκων κατά την τακτική διαδικασία, εξέδωσε την με αριθμό 937/2016 οριστική του απόφαση ,με την οποία έγινε δεκτή η αγωγή ως κατ’ ουσίαν αβάσιμη και απορρίφθηκε η αυτοτελή πρόσθετη παρέμβαση.

Η Περιφέρεια Ιονίων Νήσων ως νόμιμη καθολική διάδοχος του Νομάρχη Λευκάδας, πρόσβαλε την απόφαση με την από 11 Νοεμβρίου 2016 έφεσή της ζητώντας την εξαφάνιση της πρωτόδικης απόφασης, προκειμένου να απορριφθεί η από 26-10-2006 αγωγή της εφασίβλητης εναντίον της και κατά των ομοδίκων της.

Η ως άνω έφεση  συζητήθηκε αντιμωλία των διαδίκων και εκδόθηκε η αριθ’1704/2018 απόφαση του Εφετείου Αθηνών με την οποία το δευτεροβάθμιο Δικαστήριο απέρριψε κατά πλειοψηφία την έφεση ως απαράδεκτη έναντι όλων των εφεσιβλήτων και κατά το μέρος που αυτή στρεφόταν κατά της ενάγουσας πρώτης εφεσίβλητης για το λόγο ότι ο εκκαλών ως ένας από τους τρείς συνεκτελεστές της διαθήκης δεν νομιμοποιείται μόνος του να ασκήσει την ένδικη έφεση ενώ το μέλος του Δικαστηρίου η Πρόεδρος Εφετών είχε τη γνώμη ότι η συζήτηση της εφέσεως  έπρεπε να κηρυχθεί ως προς όλους απαράδεκτη..Κατά της απόφασης του δευτεροβαθμίου δικαστηρίου άσκησε την από 10-10-2018  αίτηση αναίρεσης ο Υπουργός των Οικονομικών και ήδη Συντονιστής της Αποκεντρωμένης Διοίκησης Πελοποννήσου Δυτικής Ελλάδας και Ιονίου υπό την ιδιότητα του ως εποπτευόντος τις υπέρ κοινωφελών σκοπών και ιδρυμάτων καταλειπόμενες περιουσίες επί της οποίας εκδόθηκε η υπ’αριθ’1288/2019 απόφαση του Αρείου Πάγου, με την οποία αναιρέθηκε η προσβληθείσα με την αναίρεση απόφαση του Εφετείου Αθηνών, η οποία δέχθηκε ότι το τελευταίο παραβίασε τη διάταξη του άρθρου 76 παρ.4 ΚΠολ.Δ καθόσον η ασκηθείσα έφεση από μόνον τον ένα συνεκτελεστή Περιφέρεια Ιονίων Νήσων δεν είναι απαράδεκτη, αφού οι λοιποί συνεκτελεστές και αναγκαίοι ομόδικοι του θεωρούνται από το νόμο ως ασκήσαντες και αυτοί το ένδικο μέσο παρόλο που οι ίδιοι αδράνησαν και δεν άσκησαν έφεση και παρέπεμψε την υπόθεση κατά το αναιρούμενο  μέρος της απόφασης στο ίδιο πιο πάνω Εφετείο, που θα συγκροτηθεί από άλλους δικαστές, εκτός από εκείνους που εξέδωσαν την προσβαλλόμενη απόφαση. Ηδη με τη με αριθμό κατάθεσης 8379/6132/2022 κλήση των κληρονόμων της Φωτεινής Χατζηβαρίτη νόμιμα επαναφέρεται κατ’αρθρο 581 ΚΠολ.Δ προς συζήτηση η πιο πάνω έφεση.

Η παρούσα λοιπόν έφεση  εξέδωσε την αριθ’3818/2023 απόφαση του Εφετείου Αθηνών σύμφωνα με την οποία δέχεται τυπικά την έφεση κατά της αριθ’937/2016 οριστικής απόφασης του Πολυμελούς Πρωτοδικείου Αθηνών και  απορρίπτει κατ’ ουσίαν αυτήν  

Επειδή πλέον θεωρώ  ότι με την υπεράνω  τελεσίδικη απόφαση  επικυρώνεται η διαθήκη της Οντιν Καββαδά, σύμφωνα με την οποία τα εισοδήματα από την κληρονομιαία περιουσία οι εκτελεστες της διαθήκης θα πρέπει να τα διαθέσουν προς την σύσταση ιδρύματος και μάλιστα μονάδας αιμοκάθαρσης.

Ο Δήμος Λευκάδας  δεν έχει πλέον κανένα λόγο να προβεί περαιτέρω σε κανένα έκτακτο ένδικο μέσο και να συμμορφωθεί με την πιο πάνω απόφαση  

                     ΓΙΑ ΤΟ ΛΟΓΟ ΑΥΤΟ

                 Εισηγούμαι προς την Δημοτική Επιτροπή του Δήμου Λευκάδας

Να αποφασίσει περί  μη   άσκησης αναίρεσης  του Δήμου Λευκάδας κατά της αριθ’3818/2023  απόφασης του  Τριμελούς  Εφετείου Αθηνών.»
Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις  του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18
· τις δ/ξεις των άρθρων 8, 9 & 26 του Ν. 5056/2023
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· τις δ/ξεις του άρθρου 55 του Ν.5083/2024.
ΑΠΟΦΑΣΙΖΕΙ ΟΜΟΦΩΝΑ

Να μην ασκηθεί αναίρεση  του Δήμου Λευκάδας κατά της αριθ. 3818/2023  απόφασης του  Τριμελούς  Εφετείου Αθηνών.

Η απόφαση αυτή πήρε αύξοντα αριθμό: 58/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

